钦定古今图书集成/理学汇编/学行典/第212卷 > 曹应第
## 钦定古今图书集成/理学汇编/学行典/第212卷 > 曹应第

按《济南府志》：“曹应第，新泰人。家本寒素，与弟应登奉
父母必丰必洁，竭力无违。父病，思食王瓜，暮春，瓜未
生，第号泣徒行三百里厚价觅之。父食汗出，遂愈。又
患眼疾，每食必亲操匙箸便溺，自为扶掖。父亡，勺水
不入口者三日，绝而复苏者数四。茹淡啜素，三年无
改。母疾，朝夕侍侧，躬进汤药，夜祷天求代，大雪没踵”，
不觉与弟应登共敦天伦旌表。